Сёння вечарам у Капенгагене на сцэне B&W адбудзецца другі паўфінал найбуйнейшай у свеце неспартыўнай медыяпадзеі. Прадстаўнік нашай краіны, спявак Тэа, выступіць пад нумарам 10 з песняй "Cheesecake". У нумары, які многія журналісты называюць жартоўным маніфестам мужчынскага шавінізму, задзейнічаны, адпаведна, толькі мужчыны: бэк-вакалісты Арцём Ахпаш, Дзяніс Ліс і Юрый Селязнёў, танцоры Аляксандр Залескі і Андрэй Мартынаў.